turjo4nis/wikipedia-bn-dump-20250701 huggingface dataset:
আহমদ আল-জাবের আল-সাবাহ

শেখ আহমদ আল-জাবের আল-সাবাহ (১৮৮৫ - ২৯ জানুয়ারী ১৯৫০) () ১৯২১ সালের ২৯ শে মার্চ থেকে ১৯৫০ সালের ২৯ জানুয়ারি তার মৃত্যুর আগ পর্যন্ত কুয়েতের দশম শাসক ছিলেন।

জীবনী 
আহমদ হলেন দ্বিতীয় জাবের আল-সাবাহর পুত্র, যিনি ১৯১৫ থেকে ১৯১৭ সাল পর্যন্ত কুয়েতের অষ্টম শাসক ছিলেন। ১৯২১ সালে কুয়েতের নবম শাসক চাচা সালেম আল সাবাহ’র মৃত্যুর পর তিনি ক্ষমতায় অধিষ্ঠিত হন।

আহমদ অশ্বারোহী কমান্ডারের নেতৃত্বে ছিলেন, কুয়েতের মিলিটারি এবং জন নিরাপত্তা বাহিনী অধিদপ্তরের প্রতিষ্ঠাতা ছিলেন। আহমদ ১৯২০ এর দশকের গোড়ার দিকে শেখ আলী সালেম আল-মোবারক আল-সাবাহকে প্রতিরক্ষা অশ্বারোহী ও পদাতিক বাহিনীর দায়িত্ব দেন এবং আল-রেগাইয়ের যুদ্ধের পরে প্রতিরক্ষা অশ্বারোহী ও পদাতিক বাহিনীর দায়িত্ব দ্বিতীয় শেখ আবদুল্লাহ জাবের আল-আবদুল্লাহ আল-সাবাহের নিকট স্থানান্তরিত করেন।

ব্যক্তিগত জীবন 
আহমদ বেশ কয়েকবার বিয়ে করেন। তার বিশিষ্ট সন্তানরা হলেন:

 মোহাম্মদ আল-আহমদ আল-জাবের আল-সাবাহ (১৯০৯–১৯৭৫); প্রথম প্রতিরক্ষা মন্ত্রী (১৯৬২-১৯৬৪) প্রতিরক্ষা দফতরের দায়িত্ব নেন।
 জাবের আল-আহমদ আল-জাবের আল-সাবাহ; ১৩ তম শাসক এবং কুয়েতের তৃতীয় আমির (১৯৭৭-২০০৬)।
 সাবাহ আল আহমদ আল-জাবের আল-সাবাহ; ১৫ তম শাসক এবং কুয়েতের ৫ম আমির (২০০৬ – বর্তমান)।
 নওয়াফ আল-আহমদ আল-জাবের আল-সাবাহ; কুয়েতের বর্তমান ক্রাউন প্রিন্স।
 শেখ মিশাল আল-আহমদ আল-জাবের আল-সাবাহ, (২০০৪- বর্তমান), ভারপ্রাপ্ত মন্ত্রী (সৌজন্যমূলক পদবি) এবং কুয়েত ন্যাশনাল গার্ডের উপ-অধিনায়ক।
 ফাহাদ আল-আহমদ আল-জাবের আল-সাবাহ; কুয়েত সশস্ত্র বাহিনীর কমান্ডো কর্মকর্তা, দাসমান প্রাসাদের প্রতিরক্ষা যুদ্ধে নিহত হন।
 শেইখা ফারিহা আল আহমদ (১৯৪৪-২০১৮); লোকহিতৈষী।

মৃত্যু 
১৯৫০ সালে কুয়েতের দাসমান প্রাসাদে আহমদ মারা যান।

উপাধি 

 ১৮৮৫–১৯২১: শেখ আহমদ বিন জাবির আল-সাবাহ
 ১৯২১–১৯২২: মহামান্য প্রথম শেখ আহমদ ইবনে জাবির আল-সাবাহ, কুয়েত ও নির্ভরতার শেখ
 ১৯২২–১৯২৯: মহামান্য প্রথম শেখ আহমদ বিন জাবির আল-সাবাহ, কুয়েত ও নির্ভরতার শেখ, সিআইই
 ১৯২৯–১৯৩০: মহামান্য প্রথম শেখ আহমদ বিন জাবির আল-সাবাহ, কুয়েত ও নির্ভরতার শেখ, সিএসআই, সিআইই
 ১৯৩০–১৯৩৭: মহামান্য শেখ স্যার প্রথম আহমদ বিন জাবির আল-সাবাহ, কুয়েত ও নির্ভরতার শেখ, কেসিআইই, সিএসআই
 ১৯৩৭–১৯৪৪: মহিমান্বিত শেখ স্যার প্রথম আহমদ বিন জাবির আল-সাবাহ, কুয়েত ও নির্ভরতার শেখ, কেসিআইই, সিএসআই
 ১৯৪৪–১৯৫০: মহিমান্বিত শেখ স্যার প্রথম আহমদ ইবনে জাবির আল-সাবাহ, কুয়েত ও নির্ভরতার শেখ, কেসিএসআই, কেসিআইই

সম্মান ও পুরস্কার

আরব এবং অ-আরব সম্মান 

 নাইট কমান্ডার অফ দি অর্ডার অফ দি ইন্ডিয়ান এম্পায়ার (কেসিআইই) - ১৯৩০ (সিআইই-১৯২২)
 রাজা পঞ্চম জর্জ এর রজতজয়ন্তী পদক - ১৯৩৫
 রাজা ষষ্ঠ জর্জ এর রাজ্যাভিষেক পদক - ১৯৩৭
 মহিমান্বিতের শৈলী (Style of Highness)- ১৯৩৭
 নাইট কমান্ডার অফ দ্য অর্ডার অফ দ্য স্টার অফ ইন্ডিয়া (কেসিএসআই, ১৯৪৪; সিএসআই, ১৯২৯)

আরও দেখুন 

 আহমদ আল-জাবের বিমান ঘাঁটি

তথ্যসূত্র 

১৮৮৫-এ জন্ম
১৯৫০-এ মৃত্যু
কুয়েতের শাসক
দ্বিতীয় বিশ্বযুদ্ধের রাজনৈতিক নেতা
২০শ শতাব্দীর আরব ব্যক্তি
কুয়েতের অর্থমন্ত্রী
আল সাবাহ
২০শ শতাব্দীর কুয়েতি ব্যক্তি
শেখ আবদুল মান্নান

শেখ আবদুল মান্নান (জন্ম: ১৯২৮ - মৃত্যু: ১৪ ডিসেম্বর ১৯৭১) তিনি ‘এস এ মান্নান’ ও  ‘লাডু ভাই’ নামে সমধিক পরিচিতি। বাংলাদেশী সাংবাদিক ও শহীদ বুদ্ধিজীবী।  যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।

জন্ম ও প্রথমিক জীবন 
শেখ আবদুল মান্নানের জন্ম ১৯২৮ সালে ব্রিটিশ ভারতের পশ্চিমবঙ্গ রাজ্যের কলকাতার পার্ক সার্কাসে। শৈশবকাল কেটেছে সেখানেই। তার বাবা শেখ আব্দুল গণি ও মা আঞ্জুমান আরা বেগম। খেলাধুলা ছাড়াও লাডু ভাই রাজনীতি ও সংস্কৃতি ক্ষেত্রে সক্রিয় ভূমিকা রাখেন। এস এ মান্নান অবিবাহিত ছিলেন।

শিক্ষা জীবন 
লাডু ভাইয়ের কলকাতায় প্রাথমিক শিক্ষা শেষ হয়। কলকাতার ক্যাথোভিয়াল মিশন স্কুল থেকে  ১৯৪৪ সালে ম্যাট্রিক পাস করেন। ইসলামিয়া কলেজ থেকে  ১৯৪৬ সালে আই .এ পাস করেন এবং একই কলেজ থেকে  ১৯৪৮ সালে  বি.এ পাস করেন।

কর্মজীবন 
কোলকাতায় দৈনিক আজাদের সহ-সম্পাদক হিসেবে সাংবাদিকতা পেশায় প্রবেশ করেন। ভারত বিভক্তির পর ১৯৪৭ সালে তার পরিবার পূর্ব পাকিস্তানে চলে আসেন। দেশ বিভাগের পর দৈনিক আজাদও ঢাকা চলে এলে তিনি এই পত্রিকার ক্রীড়া সম্পাদক হিসেবে যোগ দেন। ‘খেলার খবর’ নামে একটি ক্রীড়া সাপ্তাহিকের প্রকাশক ও সম্পাদক ছিলেন তিনি।

পূর্ব পাকিস্তানে ক্রীড়া সাংবাদিকতার পথিকৃৎ বলা হয় তাকে। পাকিস্তান অবজার্ভার পত্রিকার ক্রীড়া বিভাগের প্রধান ছিলেন তিনি। রেসিং করেসপন্ডেন্ট হিসেবেও কাজ করেন কিছুদিন। এর আগে তিনি দৈনিক সংবাদ পত্রিকার বার্তা বিভাগে কাজ করেন।

৬০ এর দশকে পাকিস্তান অবজার্ভার ঢাকা ফুটবল লীগে পশ্চিম পাকিস্তানি খেলোয়াড়দের ব্যাপক প্রাধান্যের বিরুদ্ধে কথা তুলেন কর্তৃপক্ষের বিরুদ্ধে। এ সময়ে তিনি ঢাকা লীগের খেলায় পশ্চিম পাকিস্তান থেকে আগত খেলোয়াড়দের নিয়ে গঠিত টীমকে তিনি অবজার্ভার পত্রিকায় ‘মাকরানি এগারো’ খেতাবে চিহ্নিত করেন। কারণ তারা মাকরান থেকে এসেছিলেন।

তিনি ১৯৬৩ থেকে ১৯৬৪ সালে মোহামেডান স্পোর্টিং ক্লাবের সাধারণ সম্পাদক ছিলেন। পূর্ব পাকিস্তান ক্রীড়া ফেডারেশনের সদস্য হিসেবে তিনি পূর্ব পাকিস্তানের খেলোয়াড়দের অধিকার প্রতিষ্ঠায় ভূমিকা রাখেন। তার নেতৃত্বের কারণে পাকিস্তান অবজার্ভারের ক্রীড়া পাতা পূর্ব পাকিস্তানের ক্রীড়া সংগঠক ও ক্রীড়ামোদীদের নিকট অত্যন্ত জনপ্রিয় ছিল। তিনি ১৯৬৪ সালে টোকিও অলিম্পিক গেমসে পূর্ব পাকিস্তানের ডেলিগেশন ম্যানেজার হিসেবে গিয়েছিলেন।

স্বাধীনতা যুদ্ধ ও গুপ্তহত্যা 
শেখ আবদুল মান্নান বাংলাদেশের মুক্তিযুদ্ধে তার অবদান অপরিসীম। মুক্তিযুদ্ধাদের সাথে ঘনিষ্ঠ যোগাযোগ রাখতেন। ১৪ ডিসেম্বর ১৯৭১ সালে সন্ধ্যায় রাজাকার বাহিনী তার পুরানা পল্টনের বাসা থেকে তাকে তুলে নিয়ে যায়। তার আর কোনো সন্ধান পাওয়া যায় নাই।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র

বহিঃসংযোগ 

 
 শহীদ সাংবাদিক এস এ মান্নান (লাডু ভাই) - বাংলাদেশ জাতীয় তথ্য বাতায়ন

১৯২৮-এ জন্ম
বাংলাদেশের স্বাধীনতা যুদ্ধে নিহত ব্যক্তি
১৯৭১-এ শহীদ বুদ্ধিজীবী
বাংলাদেশী সাংবাদিক
১৯৭১-এ মৃত্যু
রাভিনা ওয়া

রাভিনা ওয়া (জন্ম: ২৪ এপ্রিল ১৯৯৫) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন।

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় অন্তর্ভুক্ত হয়েছিল। তিনি ৭ জুলাই ২০১৮-তে বিশ্ব টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ পদার্পণ করেছিলেন। জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডেও ছিলেন।

নভেম্বর ২০১৮ এ, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপরীতে খেলার জন্য মহিলা গ্লোবাল ডেভলপমেন্ট স্কোয়াডে অন্তর্ভুক্ত ছিল। ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির দলীয় স্কোয়াডে তার নাম ছিল। প্রতিযোগিতার উদ্বোধনী ম্যাচে স্বাগতিক ভানুয়াটুর বিপক্ষে মহিলা টুয়েন্টি২০-তে প্রথম পাঁচ উইকেট লাভ করেছিলেন তিনি । 

আগস্ট ২০১৯ সালে, তিনি স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডের সহ-অধিনায়ক হিসাবে মনোনীত হন।

তথ্যসূত্র

বহিঃসংযোগ 
 

জন্মের স্থান অনুপস্থিত (জীবিত ব্যক্তি)
পাপুয়া নিউ গিনির মহিলা টুয়েন্টি২০ আন্তর্জাতিক ক্রিকেটার
পাপুয়া নিউ গিনির মহিলা ক্রিকেটার
জীবিত ব্যক্তি
১৯৯৫-এ জন্ম
ইশা সাহা

ইশা সাহা একজন ভারতীয় অভিনেত্রী, যিনি মূলত বাংলা সিনেমায় কাজ করেন। তিনি বাংলা টেলিভিশনের মাধ্যমে তার কর্মজীবন শুরু করেন। ২০১৭ সালে অনিন্দ্য চ্যাটার্জি পরিচালিত প্রজাপতি বিস্কুটের মাধ্যমে তিনি বাংলা সিনেমায় তার চলচ্চিত্রে আত্মপ্রকাশ করেন । তিনি স্টার জলসার ঝাঁঝ লবঙ্গ ফুল ধারাবাহিকে লবঙ্গ চরিত্রে অভিনয়ের মধ্য দিয়ে অভিনয় জগতে পদার্পণ করেন ।

শৈশব এবং শিক্ষা 

ঈশা সাহার জন্ম কলকাতায়। ইশা সাহা কলকাতা বিশ্ববিদ্যালয়ের আইন বিভাগ (হাজরা ক্যাম্পাস) থেকে থেকে বি.এ.এল.এল.বি পাস করেছেন। তিনি ২০১৬ সালে স্টার জলসার ঝাঁঝ লবঙ্গ ফুলের সাথে লবঙ্গ চরিত্রে একটি টেলিভিশন শিল্পী হিসাবে তার ক্যারিয়ার শুরু করেছিলেন।

অভিনয় জীবন 

তার অভিনয় জীবন ২০১৬ সালে স্টার জলসা'র ঝাঁঝ লবঙ্গ ফুল (শ্রী ভেঙ্কটেশ ফিল্মস) ধারাবাহিকে লবঙ্গ চরিত্রে অভিনয়ের মধ্য দিয়ে শুরু হয় । ইশা সাহা অভিনীত প্রথম চলচ্চিত্র হল প্রজাপতি বিস্কুট। এই চলচ্চিত্রটি পরিচালনা করেন অনিন্দ্য চট্টোপাধ্যায় এবং চলচ্চিত্রটি ২০১৭ সালের ২২ সেপ্টেম্বর। চলচ্চিত্রটিতে ইশা সাহার বিপরীতে নবাগতা খেয়া চট্টোপাধ্যায়কে অভিনয় করতে দেখা যায় । ছবিটি বক্স-অফিসে সাফল্য পায় এবং ১৪ দিনে এই ছবির আয় ছিল ২.১৫ কোটি টাকা । পরের বছর ২০১৮ সালে গুপ্তধনের সন্ধানে নামে একটি গোয়েন্দা কাহিনি-ভিত্তিক ছবিতে অভিনয় করেন । এই ছবিটি পরিচালনা করেন ধ্রুব বন্দ্যোপাধ্যায় । ২০১৮ সালের ২৭ এপ্রিল মুক্তি পায় ছবিটি । ছবির প্রধান চরিত্র সোনাদার (আবীর চট্টোপাধ্যায়) ভাইপো আবীরের (অর্জুন চক্রবর্তী) ঘনিষ্ঠ বান্ধবী ঝিনুক''-এর চরিতে অভিনয় করেন তিনি । এই ছবিটিও বক্স-অফিসে দারুণ সাফল্য লাভ করে ।

২০১৯ সালে সোয়েটার ছবিতে অভিনয় করেন। ছবিটি পরিচালনা করেন শিলাদিত্য মৌলিক। ছবিটি দর্শকমহলে অনেক প্রশংসা লাভ করে। এই ছবিটি খুব সাদাসিধা একটি মেয়ের চরিত্রে তিনি অভিনয় করেছেন। এই সিনেমার গানগুলিও অত্যন্ত সুন্দর ও জনপ্রিয়, বিশেষ করে উল্লেখ করতে হয় প্রেমে পরা বারণ গানটির কথা, গানটি গেয়েছেন লগ্নজিতা চক্রবর্তী।

অভিনীত চলচ্চিত্র

টেলিভিশন

ওয়েব ধারাবাহিক

তথ্যসূত্র

বহিঃসংযোগ 

 

বাঙালি অভিনেত্রী
জীবিত ব্যক্তি
কলকাতার অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
বাংলা চলচ্চিত্র অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় অভিনেত্রী
ভারতীয় ওয়েব ধারাবাহিক অভিনেত্রী
আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯)

আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯) (ইংরেজি: Isaac Asimov Presents The Great SF Stories 1 (1939)) হল আইজ্যাক অ্যাসিমভ ও মার্টিন এইচ. গ্রিনবার্গ সম্পাদিত একটি মার্কিন ছোটোগল্প সংকলন। ১৯৭৯ সালের মার্চে ডিএডব্লিউ বুকস থেকে বইটি প্রথম প্রকাশিত হয়। এই সংকলনে ১৯৩৯ সালে প্রকাশিত কয়েকটি কল্পবিজ্ঞান ছোটোগল্প সংকলিত হয়েছে। বইটি ২৫ খণ্ডের একটি ধারাবাহিকের অংশ। পরবর্তী প্রত্যেকটি খণ্ডে পরবর্তী বছরে প্রকাশিত গল্প সংকলিত হয়। ২৫টি খণ্ডে ১৯৬৩ সাল পর্যন্ত প্রকাশিত গল্পগুলি স্থান পায়। ১৯৩৯ সালে প্রকাশিত হওয়া গল্পগুলি দিয়ে এই ধারাবাহিকের সূত্রপাতের কারণ, ইতিপূর্বে অ্যাসিমভ "বিফোর দ্য গোল্ডেন এজ" নামে তিন খণ্ডে একটি সংকলন প্রকাশ করেছিলেন। সেই গ্রন্থে সংকলিত হয়েছিল ১৯৩১ থেকে ১৯৩৮ সালের মধ্যে প্রকাশিত গল্পগুলি। এই সময়টিকে অ্যাসিমভ কল্পবিজ্ঞান সাহিত্যে প্রাক্‌-সুবর্ণযুগ বলে মনে করতেন। ডিএডব্লিউ-এর মতে, এই বইটি "হল আইজ্যাক অ্যাসিমভ বছর ধরে ধরে সত্যিকারের স্মরণীয় সেই সব গল্প যেগুলি প্রগতিশীল পদ্ধতিতে কল্পবিজ্ঞানকে বর্তমান বিশিষ্ট দান করেছিলেন সেগুলি নিয়ে কল্পবিজ্ঞান সংকলনের যে সংজ্ঞামূলক ধারাবাহিকের পরিকল্পনা করেছিলেন, তার প্রথম [খণ্ড]।" এই ধারাবাহিকের দ্বিতীয় খণ্ডটি হল আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ২ (১৯৪০)।

ধারাবাহিকের প্রত্যেকটি খণ্ডেরই সূচনায় দুই পর্বের ভূমিকা সংযোজিত হয়েছে। এই ভূমিকায় সংশ্লিষ্ট বছরে "বাস্তব জগতের বাইরে" (স্বাভাবিক ঐতিহাসিক ঘটনা) ও "বাস্তব জগতে" (কল্পবিজ্ঞান সম্প্রদায়ের ঘটনা) ঘটা গুরুত্বপূর্ণ ঘটনাগুলির কথা উল্লেখ করা হয়েছে। প্রত্যেকটি গল্পের সঙ্গেও প্রত্যেক সম্পাদক একটি নাতিদীর্ঘ রচনা-পরিচিতি যোগ করেছেন।

সংকলিত ছোটোগল্পের তালিকা 
 "আই, রোবোট" - ইয়ান্ডো বাইন্ডার
 "দ্য স্ট্রেঞ্জ ফ্লাইট অফ রিচার্ড ক্লেটন" - রবার্ট ব্লচ
 "ট্রাবল উইথ ওয়াটার" - হোরাস এল. গোল্ড
 "ক্লোক অফ এসির" - ডন এ. স্টুয়ার্ট
 "দ্য ডে ইজ ডান" - লেস্টার ডেল রে
 "দি আলটিমেট ক্যাটালিস্ট" - জন টেইন
 "দ্য নার্লি ম্যান" - এল. স্প্র্যাগ ডে ক্যাম্প
 "ব্ল্যাক ডেস্ট্রয়ার" - আলফ্রেড ই. ভ্যান ভট
 "গ্রেটার দ্যান গডস" - ক্যাথারিন এল. মুর
 "ট্রেন্ডস" - আইজ্যাক অ্যাসিমভ
 "দ্য ব্লু জিরাফ" - এল. স্প্র্যাগ ডে ক্যাম্প
 "দ্য মিসগাইডেড হ্যালো" - হেনরি কাটনার
 "হেভি প্ল্যানেট" - মিলটন এ. রথম্যান
 "লাইফ-লাইন" - রবার্ট এ. হেইনলেইন
 "ইথার ব্রিদার" - থিওডোর স্টারজিয়ান
 "পিলগ্রিমেজ" - নেলসন বন্ড
 "রাস্ট" - জোসেফ ই. কেলিম
 "দ্য ফোর-সাইডেড ট্রায়াঙ্গেল" - উইলিয়াম এফ. টেম্পল
 "স্টার ব্রাইট" - জ্যাক উইলিয়ামসন
 "মিসফিট" – রবার্ট এ. হেইনলেইন

প্রতিক্রিয়া 
২০১০ সালে স্ট্রেঞ্জ হোরাইজনস-এ অ্যালভারো জিনোস-আমারো এই ধারাবাহিকটিকে আধুনিক কল্পবিজ্ঞান অনুরাগীদের জন্য একটি প্রয়োজনীয় পথ বলে বর্ণনা করে বলেন, "যদি আমরা আজকের কাজগুলিকে পরিপূর্ণভাবে বুঝতে চাই, তবে এগুলির পূর্বসূরিদের সম্পর্কে আমাদের অন্তত একটুখানি হলেও অবগত হতে হবে।" তিনি প্রত্যেকটি গল্প আলাদা আলাদা ভাবে পর্যালোচনা করেন কেন সেগুলি যুগোত্তীর্ণ এবং আধুনিক পাঠকের কাছে সেগুলি কী মূল্য বহন করে। অ্যাসিমভরিভিউজ.নেট এই খণ্ডটিকে "একটি অসাধারণ ধারাবাহিকের একটি অসাধারণ খণ্ড" হিসাবে বর্ণনা করেছে।

তথ্যসূত্র 

০১
ডিএডব্লিউ বুকস প্রকাশিত বই
১৯৭৯-এর ছোটোগল্প সংকলন
মার্টিন এইচ. গ্রিনবার্গ সংকলিত বই
দ্বারকা মোড় মেট্রো স্টেশন

দ্বারকা মোড় মেট্রো স্টেশন দিল্লি মেট্রোর ব্লু লাইনে অবস্থিত। দিল্লির মেট্রোর দ্বারকা মোড় স্টেশনটি কাকরোলা মোড়ের কাছেই অবস্থিত। এটি নেতাজি সুভাষ ইনস্টিটিউট অফ টেকনোলজি এবং দ্বীন দয়াল উপাধ্যায় কলেজের নিকটতম মেট্রো স্টেশন।

সংযোগ 
এটি নয়াদিল্লি রেলওয়ে স্টেশন থেকে প্রায় পঁচিশ কিলোমিটার এবং ইন্দিরা গান্ধী আন্তর্জাতিক বিমানবন্দর থেকে ১৩ কিলোমিটার দূরে অবস্থিত। দ্বারকা মোড় মেট্রো স্টেশনটি দিল্লি মেট্রোর মাধ্যমে কানাট প্লেসের সাথে সংযুক্ত, যা যাত্রীদের চলাচল সহজ করে তোলে।

বাস 
দিল্লি পরিবহন কর্পোরেশন বাস রুট সংখ্যা ৭২৪EXT, ৮১৬এ, ৮১৬EXT, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪SSTL, ৮২৪STL, ৮২৫, ৮২৬, ৮২৭, ৮২৮, ৮২৯, ৮৩২LinkSTL, ৮৩৩, ৮৩৪, ৮৩৫, ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৮৭, ৮৯১STL মেট্রো স্টেশনে যাত্রী পরিষেবা প্রদান করে।

দরদালান

আরো দেখুন 

 দিল্লি
 দিল্লির মেট্রো স্টেশনগুলির তালিকা
 দিল্লিতে পরিবহন
 দিল্লি মেট্রোরেল কর্পোরেশন
 দিল্লি শহরতলির রেলপথ
 দিল্লি মনোরেল
 দিল্লি পরিবহন কর্পোরেশন
 পশ্চিম দিল্লি
নয়াদিল্লি
 দ্বারকা, দিল্লি
 জাতীয় রাজধানী অঞ্চল (ভারত)
 দ্রুত গন পরিবহন তালিকা
 মেট্রো ব্যবস্থার তালিকা

তথ্যসূত্র

বহিঃসংযোগ

 দিল্লি মেট্রোরেল কর্পোরেশন লিমিটেড (অফিসিয়াল সাইট) 
 দিল্লি মেট্রোর বার্ষিক প্রতিবেদন 
  
 UrbanRail। নেট - বিশ্বের সমস্ত মেট্রো সিস্টেমের বিবরণ, প্রতিটি স্কিমেটিক মানচিত্র সহ সমস্ত স্টেশন দেখায়। 
 

দিল্লি মেট্রো স্টেশন
২০০৫-এ চালু রেলওয়ে স্টেশন
নাতাশা আম্বো

নাতাশা আম্বো (জন্ম ৯ নভেম্বর ১৯৯৭) একজন পাপুয়া নিউ গিনির ক্রিকেটার। জুলাই ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় অন্তর্ভূক্তি দেয়া হয়েছিল। 

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডের সদস্য ছিল। তিনি ৬ মে ২০১৯ তারিখে মহিলাদের বাছাই ইএপি টুর্নামেন্টে ভানুয়াটুর বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষিক্ত হন। একই দিনে পরে, ইন্দোনেশিয়ার বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক-এ প্রথম পাঁচ উইকেট লাভ করেছিলেন তিনি।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের টুর্নামেন্টের জন্য পাপুয়া নিউ গিনির স্কোয়াডে অন্যতম সদস্য হিসাবে অন্তর্ভূক্তি হয়। তিনি পাপুয়া নিউগিনির টুর্নামেন্টের দ্বিতীয় ম্যাচ, ১ সেপ্টেম্বর ২০১৯-এ স্কটল্যান্ডের বিপক্ষে খেলেন।

তথ্যসূত্র

বহিঃসংযোগ 
 

জন্মের স্থান অনুপস্থিত (জীবিত ব্যক্তি)
পাপুয়া নিউ গিনির মহিলা টুয়েন্টি২০ আন্তর্জাতিক ক্রিকেটার
পাপুয়া নিউ গিনির মহিলা ক্রিকেটার
জীবিত ব্যক্তি
১৯৯৭-এ জন্ম
দ্বারকা সেক্টর ৮ মেট্রো স্টেশন

দ্বারকা সেক্টর ৮ মেট্রো স্টেশন দিল্লি মেট্রোর ব্লু লাইনে অবস্থিত। দ্বারকা বাসিন্দাদের যোগাযোগ ব্যবস্থা আরও উন্নত করতে এবং দিল্লি বিমানবন্দর এক্সপ্রেসের সাথে বিনিময় সরবরাহ করার জন্য এই স্টেশনটি দ্বারকা সেক্টর ২১ এর সম্প্রসারণ হিসাবে নির্মিত হয়েছিল। সফল পরীক্ষার সমাপ্তি এবং রেলওয়ের পরিদর্শকের অনুমোদনের পরে ৩০ অক্টোবর ২০১০ সালে স্টেশনটি উদ্বোধন করা হয়।

স্টেশন

স্টেশন বিন্যাস

সু্যোগ - সুবিধা 
দ্বারকা সেক্টর ৮ মেট্রো স্টেশনে উপলব্ধ এটিএমের তালিকা , ,

আরো দেখুন 

 দিল্লি
 দিল্লি মেট্রোর স্টেশনগুলির তালিকা
 দিল্লিতে পরিবহন
 দিল্লি মেট্রোরেল কর্পোরেশন
 দিল্লি শহরতলির রেলপথ
 দিল্লি মনোরেল
 দিল্লি পরিবহন কর্পোরেশন
 পশ্চিম দিল্লি
নতুন দিল্লি
 দ্বারকা, দিল্লি
 জাতীয় রাজধানী অঞ্চল (ভারত)
 দ্রুত গন পরিবহন তালিকা
 মেট্রো ব্যবস্থার তালিকা

তথ্যসূত্র

বহিঃসংযোগ
 দিল্লি মেট্রোরেল কর্পোরেশন লিমিটেড (অফিসিয়াল সাইট) 
 দিল্লি মেট্রোর বার্ষিক প্রতিবেদন 
  
 UrbanRail। নেট - বিশ্বের সমস্ত মেট্রো সিস্টেমের বিবরণ, প্রতিটি স্কিমেটিক মানচিত্র সহ সমস্ত স্টেশন দেখায়। 
 Google "দ্বারকা সেক্টর 8 মেট্রো স্টেশন" (মানচিত্র)। গুগল ম্যাপস । গুগল।

দিল্লি মেট্রো স্টেশন
২০১০-এ চালু রেলওয়ে স্টেশন
ডাঃ আ.আ.ম. মেসবাহুল হক বাচ্চু স্টেডিয়াম

ডাঃ আ.আ.ম. মেসবাহুল হক বাচ্চু স্টেডিয়াম, ২০১০ সালে নির্মিত, ২০১১ সালে উদ্বোধনকৃত বাংলাদেশের একটি জেলা পর্যায়ের স্টেডিয়াম। স্টেডিয়ামটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। এটা জেলার তৃতীয় স্টেডিয়াম। প্রথম স্টেডিয়ামটি চাঁপাই নবাবগঞ্জ জেলা কালেক্টরিয়েট আমবাগানের পশ্চিমে ভি আই পি রোডে অবস্থিত, চাঁপাইনবাবগঞ্জ জেলা স্টেডিয়াম নামে পরিচিত। জেলার দ্বিতীয় স্টেডিয়ামটি শিবগঞ্জ উপজেলায় অবস্থিত। স্টেডিয়ামটি মূলত ফুটবল, ক্রিকেট, ভলিবল ও কনসার্ট আয়োজনের জন্য ব্যবহার হয়ে থাকে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।

ইতিহাস 
১৯৬০ সালে জেলার কালেক্টরেট আমবাগানসংলগ্ন স্থানে প্রথম চাঁপাইনবাবগঞ্জ স্টেডিয়াম নির্মাণ করা হয়েছিল। আয়তনে ছোট হওয়ায় ঐ স্টেডিয়ামে বিভিন্ন খেলাধুলা ও প্রতিযোগিতা অনুষ্ঠানের ক্ষেত্রে অসুবিধার হচ্ছিল। এর পরিপ্রেক্ষিতে জাতীয় ক্রীড়া পরিষদ জেলায় আরেকটি আধুনিক স্টেডিয়াম নির্মাণের উদ্যোগ নেয়। ২০০৬ সালের জুন মাসে জাতীয় ক্রীড়া পরিষদ শহরের রেহাইচর মৌজায় নতুন স্টেডিয়াম ও সাঁতারপুল নির্মাণের জন্য আট একর জমি ২ কোটি টাকা মূল্যে অধিগ্রহণ করে। সেপ্টেম্বর, ২০০৬ হতে ঠিকাদার প্রতিষ্ঠান টি এন্টারপ্রাইজ অ্যান্ড আবু হোসেন তোজাম্মেল হক জয়েন্ট ভেঞ্চার নির্মাণ কাজ শুরু করে। স্টেডিয়াম ও সাঁতারপুল নির্মাণে ১০ কোটি টাকা ব্যয় হয়। ২০১০ সালে নির্মাণ কাজ শেষ হলে জাতীয় ক্রীড়া পরিষদ জেলা ক্রীড়া সংস্থার কাছে স্টেডিয়ামটি বুঝিয়ে দেয়। ২৩ এপ্রিল, ২০১১ সালে ১৯৭০ সালের নির্বাচনে জেতা সাবেক সংসদ সদস্য ও ক্রীড়া সংগঠক ড. আ আ ম মেজবাহুল হকের নামে নামকরণ করে আনুষ্ঠানিকভাবে স্টেডিয়ামটি উদ্বোধন করা হয়।

কাঠামো ও বৈশিষ্ট্য 
স্টেডিয়ামটি ডিম্বাকার। মাঠ প্রাকৃতিক ঘাসে আবৃত। স্টেডিয়ামের উত্তরপূর্ব কোনে প্যাভিলিয়ন রয়েছে। দক্ষিণ পশ্চিম অংশে এখনো গ্যালারি নেই। গ্যালারিতে প্রবেশের জন্য আটটি প্রবেশমুখ রয়েছে। মাঠ ক্রিকেট খেলার উপযোগী। স্টেডিয়ামের প্রবেশদ্বারের পাশে জেলার সাঁতারপুল অবস্থিত।

আরো দেখুন 

 চাঁপাইনবাবগঞ্জ পুরাতন স্টেডিয়াম
 বাংলাদেশের স্টেডিয়ামের তালিকা

তথ্যসূত্র

বহিঃসংযোগ 

 চাঁপাইনবাবগঞ্জ জেলার খেলাধুলা ও বিনোদন 

বাংলাদেশের স্টেডিয়াম
চাঁপাইনবাবগঞ্জ জেলা
বাংলাদেশের ক্রিকেট মাঠ
২০১০-এ প্রতিষ্ঠিত
চাঁপাইনবাবগঞ্জের ক্রীড়া অনুষ্ঠানস্থল
আগস্টিনহো নেটো

অ্যান্টোনিও আগস্টিনহো নেটো (১৭ সেপ্টেম্বর ১৯২২ - ১০ সেপ্টেম্বর ১৯৭৯) ১ম অ্যাঙ্গোলার রাষ্ট্রপতি (১৯৭৫–১৯৭৯) নেতৃত্ব দিয়েছিলেন অ্যাঙ্গোলার মুক্তির জন্য জনপ্রিয় আন্দোলন (এমপিএলএ) স্বাধীনতার যুদ্ধ (১৯৬১–১৯৭৪)। মৃত্যুর আগ পর্যন্ত তিনি এমপিএলএ নেতৃত্ব দিয়েছিলেন গৃহযুদ্ধ (১৯৭৫-২০০২)। তার সাহিত্যকর্মের জন্যও তিনি পরিচিত, তিনি অ্যাঙ্গোলার প্রধান কবি হিসাবে বিবেচিত হন। তার জন্মদিনটি জাতীয় হিরোস দিবস হিসাবে উদযাপিত হয়, একটি অ্যাঙ্গোলায় সরকারি ছুটি।

তথ্যসূত্র

বহিঃসংযোগ 
 বিশ্বকোষ

১৯২২-এ জন্ম
১৯৭৯-এ মৃত্যু
অ্যাঙ্গোলার রাষ্ট্রপতি
২০শ শতাব্দীর আফ্রিকার রাষ্ট্রপতি
২০শ শতাব্দীর অ্যাঙ্গোলীয় রাজনীতিবিদ
লিসবন বিশ্ববিদ্যালয়ের প্রাক্তন শিক্ষার্থী
কোয়েমব্রা বিশ্ববিদ্যালয়ের প্রাক্তন শিক্ষার্থী
লেনিন পুরস্কার বিজয়ী
লেনিন শান্তি পুরস্কার প্রাপক
পর্তুগিজ ভাষার লেখক
অ্যাঙ্গোলীয় লেখক
অ্যাঙ্গোলীয় সাম্যবাদী
বেঙ্গো প্রদেশের ব্যক্তি
এমপিএলএ রাজনীতিবিদ
পর্তুগিজ বন্দীদশা থেকে পলাতক
অ্যাঙ্গোলীয় বিপ্লবী
পর্তুগালে অ্যাঙ্গোলীয় প্রবাসী
অ্যাঙ্গোলীয় পলাতক
জস্‌ এডোয়াদো ডোস সান্তোস্‌

জস্‌ এডোয়াদো ডোস সান্তোস্‌ (জন্ম ২৮ আগস্ট ১৯৪২) তিনি একজন অ্যাঙ্গোলা একজন রাজনীতিবিদ যিনি ১৯৭৯ থেকে ২০১৭ পর্যন্ত অ্যাঙ্গোলার রাষ্ট্রপতি হিসাবে দায়িত্ব পালন করেছিলেন। রাষ্ট্রপতি হিসাবে, জোসে এডুয়ার্ডো ডস সান্টোস অ্যাঙ্গোলা সশস্ত্র বাহিনী (এফএএ) এর সর্বাধিনায়কও ছিলেন এবং অ্যাঙ্গোলার মুক্তির জন্য গণআন্দোলন এর সভাপতি (এমপিএলএ), যে দলটি ১৯৭৫ সালে স্বাধীনতা অর্জনের পর থেকে অ্যাঙ্গোলা শাসন করেছে।

তথ্যসূত্র 

১৯৪২-এ জন্ম
অ্যাঙ্গোলার রাষ্ট্রপতি
সাম্যবাদী শাসক
২০২২-এ মৃত্যু
আজারবাইজান রাষ্ট্রীয় তেল ও শিল্প বিশ্ববিদ্যালয়ের প্রাক্তন শিক্ষার্থী
প্রাক্তন মার্কসবাদী
২০শ শতাব্দীর অ্যাঙ্গোলীয় রাজনীতিবিদ
২১শ শতাব্দীর অ্যাঙ্গোলীয় রাজনীতিবিদ
জঙ্গীপুর রোড রেলওয়ে স্টেশন

জঙ্গীপুর রোড রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রঘুনাথগঞ্জে স্টেশন রোডে অবস্থিত।

ইতিহাস 
১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ৩২ টি ট্রেন জঙ্গীপুর রোড রেলস্টেশনে থামে।  জাঙ্গিপুর রোড এবং হাওড়া রেলওয়ে স্টেশনের মধ্যে দূরত্ব প্রায় ২৫২ কিমি।

মূল ট্রেন 

 ৭৩১৫১/৫২ জাঙ্গীপুর-শিয়ালদহ-জঙ্গিপুর ডেমু যাত্রীবাহী ট্রেন ১৯ ফেব্রুয়ারি ২০১২ সালে চালু হয়। 
 ৭৩০৫৩/৩৬ জাঙ্গীপুর-কাটোয়া-জঙ্গীপুর ডেমু যাত্রী ট্রেন ৯ ফেব্রুয়ারি ২০১৪ সালে চালু হয়। পরে এই ট্রেনটি জঙ্গিপুর থেকে নিমতিতায় প্রসারিত করা হয়।

সু্যোগ-সুবিধা 

 আপার ক্লাস ওয়েটিং রুম 
 বিশুদ্ধ পানীয় জল 
 প্রতিবন্ধী ব্যক্তির জন্য র‌্যাম্প 
 রিজার্ভেশন বুকিং কাউন্টার 
 খাবার ও চায়ের দোকান  
 বাইক এবং গাড়ী রাখার স্থান

বিবিধ 
জঙ্গীপুর রেলওয়ে যাত্রী কমিটি (জেআরপিসি) ২০১৮ সালে গঠিত হয়েছিল। তারা জঙ্গিপুর পাশাপাশি মুর্শিদাবাদ জেলা জুড়ে রেলওয়ে উন্নয়নের জন্য একাধিক কার্যক্রম শুরু কর।

 ২ জানুয়ারি ২০১৯, জেআরপিসি ভোরবেলা জঙ্গিপুর থেকে কলকাতায় নতুন ট্রেন এবং জঙ্গিপুরের সমস্ত ট্রেনের থামার জন্য ডিআরএম মালদাতে জমা দেওয়ার দাবি জানায়। 
 পরে ৮ ই ফেব্রুয়ারি ২০১৯, জেআরপিসি পূর্ব-রেলের প্রধান ব্যবস্থাপক হরিন্দ্র রাওর কাছে তাদের একই দাবি জমা করে। 
 জেআরপিসি তাদের দাবী জঙ্গিপুরের প্রাক্তন সংসদ সদস্য অভিজিৎ মুখোপাধ্যায়ের কাছে ১ ফেব্রুয়ারি  ২০১৯ সালে রেখেছিল। 
 জেআরপিসি নতুন ট্রেন ও ট্রেন চলাচলের দাবি এবং নাশিপুর সেতুর বিচারাধীন কাজের দাবি জাঙ্গিপুর আসনের নবনির্বাচিত সংসদ সদস্য খলিলুর রাহমানের কাছে ১০ আগস্ট ২০১৯ সালে জমা করে।

তথ্যসূত্র 

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
১৯১৩-এ ভারতে চালু রেলওয়ে স্টেশন
জোনাস স্যাভিম্বি

জোনাস মালহেইরো স্যাভিম্বি (৩ আগস্ট ১৯৩৪ - ২২ ফেব্রুয়ারি ২০০২) একজন কম্যুনিস্ট বিরোধী এবং -পনিবেশবাদবিরোধী অ্যাঙ্গোলা রাজনৈতিক এবং সামরিক নেতা ছিলেন যে অ্যাঙ্গোলার মোট স্বাধীনতার জন্য জাতীয় ইউনিয়ন প্রতিষ্ঠা করেছিলেন এবং নেতৃত্ব দিয়েছেন (ইউএনটিএ)।

ইউএনটিএ প্রথম গেরিলা যুদ্ধ পর্তুগিজ পনিবেশিক শাসনের বিরুদ্ধে ১৯৬৬–১৯৭৪ এর পরে অ্যাঙ্গোলার মুক্তির জন্য গণআন্দোলনের মুখোমুখি হয়েছিল (এমপিএলএ) অ্যাঙ্গোলান গৃহযুদ্ধ ২০০২ সালে সরকারী বাহিনীর সাথে সংঘর্ষে সাবিমির মৃত্যুর আগ পর্যন্ত।

তথ্যসূত্র 

১৯৩৪-এ জন্ম
২০০২-এ মৃত্যু
অ্যাঙ্গোলান রাজনীতিবিদ
গেরিলা যুদ্ধ তৎপরতার তাত্ত্বিক
স্বাধীনতা কর্মী
যুদ্ধে নিহত গেরিলা
২০০২-এ গুপ্তহত্যার শিকার রাজনীতিবিদ
মোহাম্মদ শামশাদ আলী

মোহাম্মদ শামশাদ আলী (জন্ম: ৯ মার্চ ১৯৩৪ – মৃত্যু: ১৮ এপ্রিল ১৯৭১) একজন বাংলাদেশী চিকিৎসক ও শহীদ বুদ্ধিজীবী। ছিলেন সংস্কৃতি, ক্রীড়াবিদ ও গায়ক। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।

জন্ম ও প্রথমিক জীবন 
মোহাম্মদ শামশাদ আলী ৯ মার্চ ১৯৩৪ সালে  ব্রিটিশ ভারতের বিহারের এলাহাবাদে নানা বাড়িতে জন্মগ্রহণ করেন। তার পৈতৃক বাড়ি ছিল বগুড়ার সোনাতলায়। তার পিতা ব্রিটিশ সেনাবাহিনীর ক্যাপ্টেন আবুল হোসেনও একজন চিকিৎসক ছিলেন। চাকরি থেকে অবসরের পর দিনাজপুরের পার্বতীপুরের মুজাফফরনগরে বসতি স্থাপন করেন। মাতা আনোয়ারী বেগম নবাব মুর্শিদকুলি খানের বংশধর।

শিক্ষা জীবন 
মোহাম্মদ শামশাদ আলী প্রাথমিক শিক্ষা সম্পন্ন করেন দিনাজপুরের পার্বতীপুরে। রাজশাহী মেডিকেল কলেজে এমবিবিএস কোর্স শুরু করে বিশেষ কারণে ঢাকায় চলে আসেন। ১৯৬৩ সালে তিনি স্যার সলিমুল্লাহ মেডিক্যাল কলেজ থেকে এমবিবিএস শেষ করেন।

কর্মজীবন 
১৯৬৩ সালে পাকিস্তান সরকারের মেডিক্যাল সার্ভিসে যোগ দেন। কুমিল্লা থানা হেলথ কমপ্লেক্সে দুই বছর চাকরির পর সরকারি চাকরি থেকে ইস্তফা দিয়ে পার্বতীপুরের নতুন বাজারে ব্যক্তিগত ফার্মেসি ও চেম্বার প্রতিষ্ঠা করেন। পার্বতীপুরের অঞ্চলটি ছিল বিহারী সংখ্যাগরিষ্ঠ এবং তাদের এবং বাঙালির মধ্যে ঘন ঘন দ্বন্দ্বের জায়গা ছিল। তিনি পূর্ব পাকিস্তানের ঊনসত্তরের গণঅভ্যুত্থানকে সমর্থন করেছিলেন।

স্বাধীনতা যুদ্ধ ও হত্যা 
ঊনসত্তরের গণঅভ্যুত্থানে শামশাদ আলীর অগ্রণী ভূমিকার জন্য এলাকার অবাঙালিদের আক্রোশের শিকার হন। ১৯৭১ সালের ২৫ মার্চ রাতে পাকবাহিনীর বাঙালি হত্যাযজ্ঞ শুরু হলে তিনি পরিবার নিয়ে নিজ বাড়িতে অনেকটা অবরুদ্ধ হয়ে পড়েন। ৮ এপ্রিল ১৯৭১ সালে রাত ১১টায় নয় জন পাকসেনার একটি দল কয়েকজন রাজাকারসহ তার বাড়িতে বাড়ীতে হানা দেয়। তাকে ধরে নিয়ে যায় এবং গুলি করে হত্যার পর তার দেহ কেটে টুকরা টুকরা করে জ্বলন্ত ট্রেন ইঞ্জিনের মধ্যে ফেলে পোড়ানো হয়।

স্বাধীনতা যুদ্ধে আত্মদানের স্বীকৃতিস্বরূপ পার্বতীপুরের নতুন বাজারে একটি রাস্তার নামকরণ হয় শহীদ ডাঃ শামশাদ আলী রোড। বাংলাদেশ ডাকবিভাগ স্বীকৃতিস্বরূপ ১৪ ডিসেম্বর ২০০০ সালে শহীদ বুদ্ধিজীবী দিবসে তার নামে স্মারক ডাকটিকিট প্রকাশ করে।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র 

বাংলাদেশের স্বাধীনতা যুদ্ধে নিহত ব্যক্তি
১৯৭১-এ শহীদ বুদ্ধিজীবী
বাংলাদেশী চিকিৎসক
১৯৩৮-এ জন্ম
১৯৭১-এ মৃত্যু
দিনাজপুর জেলার ব্যক্তি
বগুড়া জেলার ব্যক্তি
রাজশাহী মেডিকেল কলেজের প্রাক্তন শিক্ষার্থী
স্যার সলিমুল্লাহ মেডিকেল কলেজের প্রাক্তন শিক্ষার্থী
১৯৩৪-এ জন্ম
বিহারের ব্যক্তি